Canllawiau ar recordio seminarau a gweithgareddau Teams

Wrth i ni drosglwyddo i fwy o ddysgu ar-lein, a defnyddio systemau newydd i ddysgu ein myfyrwyr, mae opsiynau newydd ar gael i ni yn sgil y cynnydd yn ein defnydd a’n dibyniaeth ar dechnoleg. Un o'r heriau newydd sydd wedi dod i'r amlwg yw penderfynu a ddylid recordio sesiynau y mae myfyrwyr yn cymryd rhan ynddynt.

Mae Teams, er enghraifft, yn cynnwys opsiwn i recordio cyfarfod neu sesiwn gyda'ch myfyrwyr. Mae'n bosib bod mwy o angen recordio'r mathau hyn o sesiynau ar hyn o bryd, yn enwedig i fyfyrwyr nad oes modd iddynt fod yn bresennol yn y sesiynau byw.

Yn unol â'n [Polisi Cipio Darlithoedd](https://www.aber.ac.uk/cy/is/regulations/lecture-capture-policy/) [, ni ddylai fod yn angenrheidiol recordio trafodaethau neu ryngweithiadau myfyrwyr mewn rhith-sesiynau. O ran myfyrwyr nad oes modd iddynt fynychu sesiynau byw, byddai'n well gennym ni gynghori bod deunyddiau atodol ar gael iddynt, megis rhestr o weithgareddau'r sesiwn, neu olwg gyffredinol ar y drafodaeth. Anogwch y myfyrwyr sy'n astudio ar y campws a'r rhai sy'n astudio o bell i rannu adnoddau ymysg ei gilydd. A defnyddiwch adnodd ‘nodiadau a rennir’ yn Teams, y gall pawb sy'n bresennol yn y cyfarfod gyfrannu atynt. Dewch i'n cwrs Defnyddio MS Teams ar gyfer Gweithgareddau Dysgu](https://www.aber.ac.uk/en/is/regulations/lecture-capture-policy/#:~:text=1.1 Aberystwyth University (AU) requires,students via the Blackboard VLE.&text=1.2 As a minimum%2C the,that the screen is captured.) [i gael rhagor o wybodaeth am hyn.](https://stafftraining.aber.ac.uk/sd/list_courses.php)

Os yw'r myfyrwyr yn gofyn am i sesiynau gael eu recordio, tynnwch eu sylw at y [Polisi Cipio Darlithoedd](https://www.aber.ac.uk/cy/is/regulations/lecture-capture-policy/). Os byddwch yn cynnal sesiwn a bod rhywun yn dechrau recordio heb eich caniatâd, byddwch yn derbyn hysbysiad ar frig y ffenestr i ddweud bod rhywun wedi dechrau recordio:

Screen grab of the recording has started notification. When a recording starts in a Teams meeting, a warning appears to notify everyone that the Recording has started. By joining the meeting, you have given consent for it to be recorded.

Ar y pwynt hwn, stopiwch y sesiwn a gofynnwch i'r sawl sydd wedi dechrau recordio'r sesiwn roi'r gorau i recordio. Gwnewch yn siŵr bod yr unigolyn yn dileu'r recordiad ar ôl iddo gael ei brosesu.

Os ydych chi'n recordio sesiwn Teams nad yw un rhyngweithiol gyda myfyrwyr, gofynnwch i'ch myfyrwyr beidio â rhoi eu camerâu na'u meicroffonau i fynd. Bydd hynny'n sicrhau nad ydynt yn ymddangos yn y recordiad. Dylid eu hannog i ddefnyddio'r adnodd sgwrs ar ochr y cyfarfod.

Mae rhagor o wybodaeth ynglŷn â recordio yn [Teams ar gael ar Wefan Microsoft.](https://support.microsoft.com/en-gb/office/record-a-meeting-in-teams-34dfbe7f-b07d-4a27-b4c6-de62f1348c24?ui=en-us&rs=en-gb&ad=gb)

Os oes gennych unrhyw bryderon ynglŷn â GDPR neu Ddiogelu Data, neu os hoffech chi roi gwybod am dor diogelwch cysylltiedig â data, cysylltwch â [infogovernance@aber.ac.uk](mailto:infogovernance@aber.ac.uk) cyn gynted â phosibl.